Jagħmlu sewwa l-Pulizija li jinvestigaw ksur tar-regoli ta' imġieba f'żona ta' sigurta' bħalma hi iż-żona ristretta tal-ajruport. Iżda x'inhu jiġri eżatt ħadd ma jaf. Għax filwaqt li Norman Vella qal li ġie investgat u interrogat dwar allegat teħid ta' ritratt fiż-żona ristretta tal-ajruport ma jidher li ġie ippubblikat l-ebda ritratt (s'issa). Is-sigurta' fl-ajruport hi materja serja ħafna u għandna nieħdu pjaċir li qed tingħata attenzjoni. Hu fl-interess ta' kulħadd li l-każ ikun riżolt malajr. Jekk il-Pulizija investigaw suspett fondat u dan irriżultalhom għandhom jieħdu passi immedjatament. Jekk le, fiċ-ċirkustanzi għandhom l-obbligu li jispjegaw l-affarijiet kif ġraw.